open-index/open-wikipedia-markdown huggingface dataset:
মায়াঙ্ক যাদব

**মায়াঙ্ক যাদব** একজন ভারতীয় আন্তর্জাতিক ক্রিকেটার। তিনি ঘরোয়া ক্রিকেটে দিল্লি এবং ইন্ডিয়ান প্রিমিয়ার লিগে লখনউ সুপার জায়ান্টসের হয়ে খেলেন। তিনি একজন বোলার যিনি ডানহাতি দ্রুত পেস বল করেন এবং ডানহাতি ব্যাট করেন।

## কর্মজীবন
তিনি ৬ অক্টোবর ২০২৪-এ বাংলাদেশের বিরুদ্ধে একটি টি২০ ম্যাচে তার আন্তর্জাতিক অভিষেক করেছিলেন এবং অজিত আগরকার এবং আরশদীপ সিংয়ের পরে তিনি তৃতীয় ভারতীয় বোলার হয়েছিলেন যিনি টি২০ আন্তর্জাতিকে প্রথম ওভার মেডেন হিসাবে বল করেছিলেন। ১১ অক্টোবর ২০২২-এ মণিপুরের বিপক্ষে দিল্লির হয়ে তার পেশাদার এবং টি২০তে অভিষেক হয়েছিল। তিনি ১২ ডিসেম্বর ২০২২-এ দিল্লির হয়ে হরিয়ানার বিপক্ষে তার লিস্ট এ অভিষেক করেছিলেন। তার লিস্ট এ-এর একদিন পর, মহারাষ্ট্রের বিরুদ্ধে দিল্লির হয়ে প্রথম-শ্রেণীর ক্রিকেটে অভিষেক হয়েছিল।

২০২৩ সালের ফেব্রুয়ারিতে, ২০২৩ সালের ইন্ডিয়ান প্রিমিয়ার লিগের মৌসুমের জন্য লখনউ সুপার জায়ান্টস তাকে ২০ লক্ষ রুপিতে কিনেছিল। ইনজুরির কারণে ২০২৩ মৌসুমে অনুপস্থিত থাকার পর, যাদব ২০২৪ সালে পাঞ্জাব কিংসের বিরুদ্ধে তার আইপিএল অভিষেক করেন এবং ২৭ রান দেওয়ার সময় তিনটি উইকেট তুলে নেন। এই স্পেলে, যাদব ২০২৪ আইপিএল মৌসুমে ১৫৫.৮ কিলোমিটার প্রতি ঘণ্টা গতিতে দ্রুততম বল করেছিলেন। তিনি আইপিএলে অভিষেক ম্যাচেই ম্যান অব দ্য ম্যাচের পুরস্কার জিতেছেন। রয়্যাল চ্যালেঞ্জার্স ব্যাঙ্গালোরের বিরুদ্ধে পরের ম্যাচে, তিনি ৩/১৪ নেন এবং আগের ম্যাচে ১৫৩.৭ কিমি গতির গতিতে সেট করা দ্রুততম বলের জন্য নিজের রেকর্ডটি ভেঙে দেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় টুয়েন্টি২০ আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:দিল্লির ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
রেচেল গুপ্তা

রেচেল গুপ্তা একজন ভারতীয় মডেল এবং সৌন্দর্য প্রতিযোগিতার শিরোপাধারী, যিনি ২৩ জানুয়ারি ২০০৪ সালে পাঞ্জাবের পাতিয়ালায় জন্মগ্রহণ করেন এবং জলন্ধরে বড় হন। তিনি মুম্বাই বিশ্ববিদ্যালয়ে মনোবিজ্ঞানে পড়াশোনা করেছেন এবং মানসিক স্বাস্থ্য সচেতনতা নিয়ে সক্রিয়ভাবে কাজ করেছেন ।

### ক্যারিয়ার ও অর্জন

* **Miss Super Talent of the World 2022**: ১৮ বছর বয়সে, রেচেল প্যারিসে অনুষ্ঠিত এই আন্তর্জাতিক প্রতিযোগিতায় অংশগ্রহণ করে বিজয়ী হন ।
* **Miss Grand India 2024**: আগস্ট ২০২৪-এ, তিনি জয়পুরে অনুষ্ঠিত জাতীয় প্রতিযোগিতায় এই খেতাব অর্জন করেন এবং "Miss Top Model", "Best in Ramp Walk", "Beauty with a Purpose" এবং "Best National Costume" সহ একাধিক উপ-শিরোপা জয় করেন ।
* **Miss Grand International 2024**: ২৫ অক্টোবর ২০২৪-এ, তিনি থাইল্যান্ডের ব্যাংককে অনুষ্ঠিত এই আন্তর্জাতিক প্রতিযোগিতায় বিজয়ী হন, যা তাকে এই খেতাব জয়ী প্রথম ভারতীয় করে তোলে ।

### পদত্যাগ ও বিতর্ক
২০২৫ সালের মে মাসে, রেচেল গুপ্তা Miss Grand International খেতাব থেকে পদত্যাগ করেন। তিনি সামাজিক মাধ্যমে একটি বিবৃতিতে "ভাঙা প্রতিশ্রুতি, দুর্ব্যবহার এবং বিষাক্ত পরিবেশ" এর কারণে এই সিদ্ধান্ত নিয়েছেন বলে জানান । পরবর্তীতে, একটি ৫৬ মিনিটের ইউটিউব ভিডিওতে তিনি অভিযোগ করেন যে, প্রতিযোগিতা চলাকালীন তিনি হয়রানি, অবহেলা এবং শরীর নিয়ে লজ্জা দেওয়ার শিকার হয়েছেন ।

Miss Grand International সংস্থা তার অভিযোগ অস্বীকার করে এবং জানান যে, রেচেল তার দায়িত্ব পালন করতে ব্যর্থ হয়েছেন, অনুমতি ছাড়া বাইরের প্রকল্পে জড়িত ছিলেন এবং নির্ধারিত গুয়াতেমালা সফরে অংশগ্রহণ করতে অস্বীকার করেছেন। ফলে, সংস্থা তার খেতাব বাতিল করে এবং ৩০ দিনের মধ্যে মুকুট ফেরত দেওয়ার অনুরোধ জানায় ।

### অন্যান্য তথ্য

* **উদ্যোক্তা**: রেচেল তার বোন রিয়া গুপ্তার সাথে "The Glam Bar" নামে একটি বিউটি ওয়েলনেস ব্র্যান্ডের সহ-প্রতিষ্ঠাতা ।
* **সামাজিক কাজ**: তিনি ব্যাংককের Foundation for Slum Child Care-এ ১০,০০০ থাই বাত মূল্যের প্রয়োজনীয় সামগ্রী দান করেছেন ।
* **ভাষাজ্ঞান**: রেচেল হিন্দি, পাঞ্জাবি ও ইংরেজিতে দক্ষ, এবং মৌলিক থাই ও ফরাসি ভাষাও শিখেছেন ।

রেচেল গুপ্তার এই অভিজ্ঞতা আন্তর্জাতিক সৌন্দর্য প্রতিযোগিতার পেছনের বাস্তবতা নিয়ে নতুন আলোচনার সূচনা করেছে।

## তথ্যসূত্র

# Hindustan Times
# VN Express
# Philstar Life

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:২০০৪-এ জন্ম
বিষয়শ্রেণী:ভারতীয় নারী মডেল
বিষয়শ্রেণী:জলন্ধরের ব্যক্তি
বিষয়শ্রেণী:মিস গ্র্যান্ড ইন্টারন্যাশনাল বিজয়ী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
হারশতা হাইফা জাহরা

**হারশতা হাইফা জাহরা** (জন্ম ২ সেপ্টেম্বর, ২০০৩) হলেন একজন ইন্দোনেশিয়ান মডেল এবং বিউটি কুইন যিনি মিস সুপারন্যাশনাল ২০২৪-এর মুকুট পেয়েছিলেন। এর আগে পুতেরি ইন্দোনেশিয়া ২০২৪-এর মুকুট পরে, তিনি প্রথম ইন্দোনেশিয়ান যিনি মিস সুপ্রানেশনাল জিতেছিলেন।

## তথ্যসূত্র

## বহিঃসংযোগ

* 
* Miss Supranational's official website
* Puteri Indonesia's official website

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস সুপ্রান্যাশনাল বিজয়ী
বিষয়শ্রেণী:পুতেরি ইন্দোনেশিয়া বিজয়ী
বিষয়শ্রেণী:ইন্দোনেশীয় সুন্দরী প্রতিযোগিতা বিজয়ী
বিষয়শ্রেণী:মিস সুপ্রান্যাশনাল প্রতিযোগী
বিষয়শ্রেণী:২১শ শতাব্দীর ইন্দোনেশীয় নারী
বিষয়শ্রেণী:২১শ শতাব্দীর ইন্দোনেশীয় ব্যক্তি
কুয়েত স্পোর্টস ক্লাব

**কুয়েত স্পোর্টস ক্লাব** (; এছাড়াও সংক্ষেপে **কুয়েত এসসি** নামে পরিচিত) এটি কুয়েত সিটি ভিত্তিক একটি কুয়েতি পেশাদার ফুটবল ক্লাব। তাদের ফুটবল দল ১৯ বার কুয়েত প্রিমিয়ার লিগ জিতেছে এবং সামগ্রিকভাবে ৫০ টিরও বেশি ট্রফি জিতেছে। এই ক্লাবটি কাইফানে অবস্থিত আল কুয়েত স্পোর্টস ক্লাব স্টেডিয়ামে খেলে, যা কুয়েতের ৫ম বৃহত্তম স্টেডিয়াম। এটি প্রথম কুয়েতি ক্লাব যারা এশিয়ান শিরোপা জিতেছে, তারা ২০০৯ এএফসি কাপ, ২০১২ এএফসি কাপ এবং ২০১৩ এএফসি কাপ জিতেছে।

## সাফল্য

* 
*  ভাগাভাগি করা রেকর্ড

## এশীয় ফুটবলের পরিসংখ্যান
* **[[এএফসি চ্যাম্পিয়ন্স লিগ এলিট|এএফসি চ্যাম্পিয়ন্স লিগ/এএফসি চ্যাম্পিয়ন্স লিগ]]**: ৭ উপস্থিতি
::২০০২–০৩: বাছাইপর্ব পশ্চিম – ২য় রাউন্ড
::২০০৫: গ্রুপ পর্ব
::২০০৭: গ্রুপ পর্ব
::২০০৮: গ্রুপ পর্ব
::২০১৪: ৩য় পর্বের বাছাইপর্ব
::২০১৯: ২য় বাছাইপর্ব
::২০২০: ২য় বাছাইপর্ব

***[[এএফসি চ্যাম্পিয়ন্স লিগ ২|এএফসি কাপ/এএফসি চ্যাম্পিয়ন্স লিগ ২]]**: ১২ উপস্থিতি
::২০০৯: **বিজয়ী**
::২০১০: রাউন্ড অব ১৬
::২০১১: রানার্স-আপ
::২০১২: **বিজয়ী**
::২০১৩: **বিজয়ী**
::২০১৪: কোয়ার্টার-ফাইনাল
::২০১৫: সেমি-ফাইনাল
::২০১৯: গ্রুপ পর্ব
::২০২০: বাতিল
::২০২১: সেমি-ফাইনাল (ফাইনাল জোন-ওয়েস্ট)
::২০২২ : গ্রুপ পর্ব
::২০২৩–২৪ : গ্রুপ পর্ব

## ক্লাব স্পনসর
* ওরেডু কুয়েত
* প্ল্যাটিনাম
* বিএমডব্লিউ

## তথ্যসূত্র

## বহিঃসংযোগ
* 
* সকারওয়েতে – কুয়েত স্পোর্টস ক্লাব 
* বিসকারে – কুয়েত স্পোর্টস ক্লাব

বিষয়শ্রেণী:কুয়েত স্পোর্টস ক্লাব
কুয়েত কাইফান
কুয়েত কাইফান
বিষয়শ্রেণী:১৯৬০-এ প্রতিষ্ঠিত ফুটবল ক্লাব
বিষয়শ্রেণী:১৯৬০-এ কুয়েতে প্রতিষ্ঠিত
বিষয়শ্রেণী:কুয়েতে ক্রীড়া ক্লাব এবং দল
বিষয়শ্রেণী:এএফসি চ্যাম্পিয়ন্স লিগ ২ বিজয়ী ক্লাব
মাবাদ আল-জুহানী

**মাবাদ ইবনে কালিদ আল-জুহানি** ( আরবি: معبد الجهني; মৃত্যু: ৮০ হি/৬৯৯ খ্রি.) ছিলেন কাদারিয়া নামে একটি ভ্রান্ত ধর্মমতের প্রবক্তা। যিনি জুহায়না গোত্রের অন্তর্ভুক্ত ছিলেন, যা প্রাচীনকাল থেকে সৌদি আরবের মদিনা শহরের আশেপাশে  বসবাস বাস করে আসছে। কাদারিয়া ছিল এমন একটি ধারণা, যা তিনি সিনবুয়া থেকে পান বলে উল্লেখন করা হয় এবং এই মতবাদটি ইসলামি নবী মুহাম্মদের কিছু সাহাবী; যেমন আব্দুল্লাহ ইবনে উমর ইবনুল খাত্তাবকে   বলে ঘোষণা করে।  দামেস্কের খলিফা আবদুল মালিক তাকে বিপদগামী ঘোষণা করেন। আল-কদর সম্পর্কে প্রথম ব্যক্তি বা অন্তত বসরায় প্রথম ব্যক্তি হিসেবে মাবাদই এমন কথা বলেন। তার ধারণাগুলি পরে আবু মারওয়ান গাইলান ইবনে মুসলিম আল দিমাশকী আল-কিবতী অনুসরণ করেছিলেন।

## তথ্যসূত্র


বিষয়শ্রেণী:মুসলিম দার্শনিক
ভাস্কর বন্দ্যোপাধ্যায়

**ভাস্কর বন্দ্যোপাধ্যায়** একজন ভারতীয় বাঙালি অভিনেতা। তিনি *[[বউরাণী]]*, *[[টিনটোরেটোর যীশু (চলচ্চিত্র)|টিনটোরেটোর যীশু]]*, *[[অভিশপ্ত নাইটি]]*, *[[রানু পেল লটারী]]*, *[[এক্কা দোক্কা]]* সহ বিভিন্ন চলচ্চিত্র ও টেলিভিশন ধারাবাহিকে অভিনয় করেছেন।

## জীবনী
ভাস্কর বন্দ্যোপাধ্যায় অভিনেতা ও প্রযোজক মন্টু বন্দ্যোপাধ্যায়ের ছেলে। তিনি ১৯৮৫ সালে অভিনেতা হিসেবে তার কর্মজীবন শুরু করেন।

## অভিনীত চলচ্চিত্র

## টেলিভিশন

## ওয়েব ধারাবাহিক

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
নাজমুল আহসান (অধ্যাপক)

**নাজমুল আহসান** (জন্ম: ২১ জুলাই ১৯৬৭) একজন বাংলাদেশী মৎস্য বিজ্ঞানী। তিনি খুলনা বিশ্ববিদ্যালয়ের ফিশারিজ অ্যান্ড মেরিন রিসোর্স টেকনোলজি (এফএমআরটি) ডিসিপ্লিনের অধ্যাপক এবং খুলনা কৃষি বিশ্ববিদ্যালয়ের (খুকৃবি) বর্তমান উপাচার্য।

## শিক্ষাজীবন
নাজমুল ১৯৬৭ সালের ২১ জুলাই খুলনায় জন্মগ্রহণ করেন। তিনি ক্রিসেন্ট মাধ্যমিক বিদ্যালয় থেকে ১৯৮৩ সালে এসএসসি এবং সরকারি ব্রজলাল কলেজ থেকে ১৯৮৫ সালে এইচএসসি পাস করেন। তিনি বাংলাদেশ কৃষি বিশ্ববিদ্যালয় থেকে ১৯৮৯ সালে বিএসসি (ফিশারিজ) এবং ১৯৯১ সালে এমএস ডিগ্রি অর্জন করেন। তিনি জাপানের টোকিও বিশ্ববিদ্যালয় থেকে ২০০০ সালে এমএসসি এবং ২০০৩ সালে পিএইচডি ডিগ্রি লাভ করেন। পরবর্তীকালে, ২০০৮ সালে তিনি টোকিও বিশ্ববিদ্যালয়েই পোস্ট-ডক্টরাল গবেষণা সম্পন্ন করেন।

## কর্মজীবন
নাজমুল আহসান ১৯৯৫ সালে খুলনা বিশ্ববিদ্যালয়ের ফিশারিজ অ্যান্ড মেরিন রিসোর্স টেকনোলজি ডিসিপ্লিনে প্রভাষক হিসেবে শিক্ষকতা জীবন শুরু করেন। পর্যায়ক্রমে, তিনি ১৯৯৮ সালে সহকারী অধ্যাপক, ২০০০ সালে সহযোগী অধ্যাপক এবং ২০০৬ সালে অধ্যাপক পদে উন্নীত হন। অধ্যাপনার পাশাপাশি তিনি খুলনা বিশ্ববিদ্যালয়ের গবেষণা সেলের পরিচালক, ফিশারিজ ডিসিপ্লিনের প্রধান, লাইফ সায়েন্স স্কুলের ডিন এবং খুলনা বিশ্ববিদ্যালয় স্টাডিজের সম্পাদকীয় বোর্ড, বোর্ড অব অ্যাডভান্সড স্টাডিজ, একাডেমিক কাউন্সিল, পরিকল্পনা ও উন্নয়ন কমিটি এবং সিন্ডিকেটসহ বিভিন্ন গুরুত্বপূর্ণ বোর্ড ও কমিটির সদস্য হিসেবে দায়িত্ব পালন করেছেন। ২০২৪ সালের ২৯ অক্টোবর তিনি খুলনা কৃষি বিশ্ববিদ্যালয়ের উপাচার্য নিযুক্ত হন এবং ৩০ অক্টোবর আনুষ্ঠানিকভাবে দায়িত্ব গ্রহণ করেন।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:খুলনা বিশ্ববিদ্যালয়ের শিক্ষক
বিষয়শ্রেণী:খুলনা কৃষি বিশ্ববিদ্যালয়ের উপাচার্য
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খুলনার শিক্ষায়তনিক
রামদেও বাজলা সরকারি উচ্চ বিদ্যালয়

**রামদেও বাজলা সরকারি উচ্চ বিদ্যালয়**  জয়পুরহাটে অবস্থিত একটি সরকারি মাধ্যমিক বিদ্যালয়। বিদ্যালয়টি ১৯৪৬ সালে প্রতিষ্ঠিত হয়েছে।

## ইতিহাস

বিদ্যালয়টির নামকরণ করা হয়েছে বিদ্যালয়ের জমিদাতা জয়পুরহাটের বিশিষ্ট ব্যবসায়ী রামদেও বজলার নামে।  এটি ১ জুন ১৯৭৭ তারিখে জাতীয়করণ করা হয়।

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:জয়পুরহাট জেলার বিদ্যালয়
বিষয়শ্রেণী:১৯৪৬-এ ব্রিটিশ ভারতে প্রতিষ্ঠিত
বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান
ভিক্তোর সিহাঙ্কভ

**ভিক্তোর ভিতালিয়োভিচ সিহাঙ্কভ** (; জন্ম: ১৫ নভেম্বর ১৯৯৭; **ভিক্তোর সিহাঙ্কভ** নামে সুপরিচিত) হলেন একজন ইসরায়েলি–ইউক্রেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব জিরোনা এবং ইউক্রেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১২ সালে, সিহাঙ্কভ ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১৬ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৫১ ম্যাচে ১২টি গোল করেছেন।

## প্রারম্ভিক জীবন
ভিক্তোর ভিতালিয়োভিচ সিহাঙ্কভ ১৯৯৭ সালের ১৫ই নভেম্বর তারিখে ইসরায়েলের নাহারিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সিহাঙ্কভ ইউক্রেন অনূর্ধ্ব-১৬, ইউক্রেন অনূর্ধ্ব-১৭, ইউক্রেন অনূর্ধ্ব-১৯ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১২ সালের ২রা মে তারিখে তিনি তুরস্ক অনূর্ধ্ব-১৬ দলের বিরুদ্ধে ম্যাচে ইউক্রেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৪ বছরে ৩৫ ম্যাচে অংশগ্রহণ করে ১১টি গোল করেছেন।

২০১৬ সালের ১২ই নভেম্বর তারিখে, ১৮&nbsp;বছর, ১১&nbsp;মাস ও ২৮&nbsp;দিন বয়সে, বাম পায়ে ফুটবল খেলায় পারদর্শী সিহাঙ্কভ ফিনল্যান্ডের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছেন। উক্ত ম্যাচের ৮৩তম মিনিটে আক্রমণভাগের খেলোয়াড় ইয়েভগেন কোনোপ্লিঙ্কার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ইউক্রেন ১–০ গোলের ব্যবধানে জয়লাভ করেছিল। ইউক্রেনের হয়ে অভিষেকের বছরে সিহাঙ্কভ সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২&nbsp;বছর, ৪&nbsp;মাস ও ১৩&nbsp;দিন পর, ইউক্রেনের জার্সি গায়ে প্রথম গোলটি করেছেন; ২০১৯ সালের ২৫শে মার্চ তারিখে, লুক্সেমবুর্গের বিরুদ্ধে ম্যাচের ৪০তম মিনিটে ওলেকসান্দ্র জিনচেঙ্কোর অ্যাসিস্ট হতে ইউক্রেনের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইসরায়েলি ফুটবলার
বিষয়শ্রেণী:ইউক্রেনীয় ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:জিরোনা ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:ইউক্রেনের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইউক্রেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইউক্রেনের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ফুটবল ক্লাব দিনামো কিয়েভের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
এদির্নে রেলওয়ে স্টেশন

**এদির্নে রেলওয়ে স্টেশন** () এদির্নের প্রধান রেলওয়ে স্টেশন যা শহরের দক্ষিণ-পূর্ব অংশে অবস্থিত। তুর্কি স্টেট রেলওয়ে ট্রান্সপোর্ট কর্তৃক পরিচালিত দুটি আন্তর্জাতিক আন্তঃনগর ট্রেন ইস্তানবুল থেকে বুলগেরিয়ার সোফিয়া ও রোমানিয়ার বুখারেস্ট পর্যন্ত যাত্রা করে এবং এই স্টেশনে যাত্রা বিরতি দেয়। এই দুটি ট্রেনের পাশাপাশি তুর্কি স্টেট রেলওয়ে ট্রান্সপোর্ট প্রতিদিন কাপিকুলে থেকে ইস্তানবুলের মধ্যে একটি আঞ্চলিক ট্রেনও পরিচালনা করে।

১৯৭১ সালে এদির্নে স্টেশনটি নির্মিত হয়েছিল, যা ১৮৭৩ সালে ওরিয়েন্টাল রেলওয়ে দ্বারা নির্মিত স্টেশনের পরিবর্তে নির্মাণ করা হয়।

## ইতিহাস
এদিরন শহরের মূল রেলস্টেশনটি ১৮৭৩ সালে ওরিয়েন্টাল রেলওয়ে (CO) কর্তৃক নির্মিত হয়েছিল। এটি ইস্তানবুল থেকে ভিয়েনা পর্যন্ত একটি রেলপথের অংশ ছিল। ১৯২৩ সালে লসান চুক্তি স্বাক্ষরিত হলে, তুর্কি স্বাধীনতা যুদ্ধের পর তুরস্ক এবং গ্রিসের মধ্যবর্তী সীমান্ত মারিৎসা নদী বরাবর নির্ধারণ করা হয়, তবে এদিরনের পশ্চিমে একটি ছোট অঞ্চল তুরস্কের অধীনে রাখা হয়। এর ফলে তুরস্ক ও গ্রিস থেকে বুলগেরিয়ার দিকে ইউরোপগামী ট্রেনগুলোর জন্য সমস্যা তৈরি হয়, কারণ ট্রেনগুলোকে গ্রিস থেকে তুরস্কে প্রবেশ করতে হতো এবং পরে  এগিয়ে পুনরায় গ্রিসে ঢুকে উত্তর-পশ্চিমে বুলগেরিয়ায় প্রবেশ করতে হতো।

১৯৬০-এর শেষ দিকে, তুর্কি রাষ্ট্র রেলওয়ে (TCDD) সরাসরি বুলগেরিয়ার সঙ্গে সংযোগ স্থাপন করতে  দীর্ঘ একটি বাইপাস নির্মাণের সিদ্ধান্ত নেয়। এই নতুন রেলপথের অংশ হিসেবে এদিরনে একটি নতুন রেলস্টেশন নির্মাণ করা হয়। নতুন স্টেশনটি শহরের কেন্দ্রীয় স্থানে এবং উত্তরাধুনিক স্থাপত্যের স্টাইলের একটি বড় স্টেশন ভবন নিয়ে নির্মিত হয়েছিল। এই নতুন স্টেশন এবং রেলপথটি আগস্ট ১৯৭১ সালে উদ্বোধন করা হয়। এর ফলে কারাাগাচ স্টেশনটি বন্ধ হয়ে যায় এবং ৪ অক্টোবর একই বছরে রেল চলাচল বন্ধ করা হয়।

১৯৮৯ সালে অপটিমা ট্যুরস এদিরন থেকে ভিলাখ, অস্ট্রিয়ায় মোটরেইল ট্রেন পরিষেবা শুরু করে। অপটিমা এক্সপ্রেস নামে এই ট্রেনটি তুরস্কের প্রথম মোটরেইল ট্রেন পরিষেবা ছিল।

১৯৯৭ সালে এদিরন স্টেশনটি ২৫&nbsp;কেভি এসি, ৬০&nbsp;HZ ওভারহেড তারের মাধ্যমে বিদ্যুতায়িত করা হয়।

## তথ্যসূত্র

বিষয়শ্রেণী:এদির্নের ভবন ও স্থাপনা
বিষয়শ্রেণী:এদির্নে প্রদেশের রেলওয়ে স্টেশন
অনুশীলন সিন্ধু প্রতিরক্ষা

অনুশীলন সিন্ধু প্রতিরক্ষা  হল সারগোধায় (Sargodha, Pakistan) এয়ারপাওয়ার সেন্টার অফ এক্সিলেন্স (ACE) দ্বারা অনুষ্ঠিত বৃহৎ আকারের আন্তর্জাতিক বিমান যুদ্ধ মহড়া । মহড়ার উদ্দেশ্য হল অংশগ্রহণকারী বিমান শক্তিগুলিকে একটি সমন্বিত প্রশিক্ষণ পরিবেশে মাল্টি-ডোমেন সক্ষমতার সমন্বয়মূলক কর্মসংস্থানের মাধ্যমে বিমান অপারেশনে বিভিন্ন সামরিক কৌশল অনুকরণ করা। এটি একটি ঐতিহ্যবাহী "ব্লু ফোর্স" বনাম "রেড ফোর্স" দৃশ্যকল্প নিয়ে গঠিত যেখানে অংশগ্রহণকারীরা একে অপরের সাথে সিমুলেটেড যুদ্ধে অংশগ্রহণ করে।

বিষয়শ্রেণী:২০২৩-এ প্রতিষ্ঠিত পুনরাবৃত্ত ঘটনা
বিষয়শ্রেণী:২০২৩-এ পাকিস্তানে প্রতিষ্ঠিত
ব্রহ্মদৈত্য

**ব্রহ্মদৈত্য** হল বাঙালি লোককথায় উল্লেখিত এক প্রকারের ভূত। প্রচলিত বিশ্বাস অনুসারে, কোনো ব্রাহ্মণ অপঘাতে মারা গেলে তার আত্মা ব্রহ্মদৈত্যে পরিণত হয়। এই ভূতদের পবিত্র ও দয়ালু হিসেবে বিবেচনা করা হয় এবং তারা সাধারণত মানুষের উপকার করে থাকে।

## গঠন ও বেশভূষা
ব্রহ্মদৈত্য হল পুরুষ লিঙ্গের ভূত। মানুষের মতো ভূতসমাজেও বর্ণপ্রথা প্রচলিত। এই শ্রেণিবিভাগে ব্রহ্মদৈত্যের স্থান সবচাইতে উঁচুতে, কেননা মৃত্যুর আগে সে ব্রাহ্মণ ছিল।  এদের মাথায় চুল কম বা টাকওয়ালা, খালি গায়ে ধুতি ও গলায় পৈতে, পায়ে খড়ম, হাতে ছড়ি থাকলেও থাকতে পারে। অনেক ব্রহ্মদৈত্যের হুঁকো খাবার অভ্যাসও থাকে।

## স্বভাব
হিন্দু বিশ্বাস অনুযায়ী ব্রহ্মদৈত্যরা পবিত্র ও দয়ালু ভূত। কোনওরকম ঝামেলা-অশান্তিতে এরা নেই।  তারা দুস্থ ও দুঃখীদের সাহায্য করে। মানুষের উপকার করে থাকে। বেশিরভাগ ক্ষেত্রেই এদের উপকারী ভূত  হিসেবেই বিবেচনা করা হয় তবে কিছু কিছু ক্ষেত্রে এদের অপকারী ভূতও বলা হয়। এরা প্রচুর ক্ষমতার অধিকারী। এরা কারো প্রতি খুশি হয়ে আশীর্বাদ করলে তার অভীষ্ট লক্ষ্য অর্জিত হয়, কিন্তু কারো প্রতি অসন্তুষ্ট হলে তার সমূহ বিপদ। ব্রহ্মদৈত্য শুধু একজন ব্যক্তি নয়, গোটা পরিবারের ক্ষতি করতে পারে। ব্রহ্মদৈত্যরা সাধারণত পুরাতন বাড়িতে বাস করে। তবে এরা বেল গাছে বসবাস করতে পছন্দ করে।

## আরও দেখুন
* শাঁকচুন্নি
* পেত্নী
* মামদো ভূত

## তথ্যসূত্র

বিষয়শ্রেণী:ভূত
বিষয়শ্রেণী:লোকসাহিত্য
বিষয়শ্রেণী:বাংলাদেশের কুসংস্কার
বিষয়শ্রেণী:ভারতের কুসংস্কার
নারিশা ইউনিয়ন

**নারিশা ইউনিয়ন** বাংলাদেশ ঢাকা বিভাগের ঢাকা জেলার দোহার উপজেলা ও থানার দক্ষিণে পদ্মা নদীর তীরবর্তী একটি ইউনিয়ন। এই ইউনিয়ন এর মধ্যে পদ্মা নদী, আড়িয়াল বিল রয়েছে।

## আয়তন ও জনসংখ্যা

## হাট বাজারের তালিকা

### মেঘুলা বাজার
মেঘুলা বাজার দোহার থানার দ্বিতীয় বৃহত্তম বাজার। এখানে সকাল থেকে রাত ১০টা পর্যন্ত পণ্যের বিকিকিনি চালু থাকে। বাজার প্রতিদিনই খোলা থাকে।

পরিচালনাকারী কর্তৃপক্ষ: মো: ইকবাল হোসেন, সভাপতি

## যোগাযোগ ব্যবস্থা
ঢাকা শহর থেকে বিভিন্ন বাস সার্ভিসে গুলিস্তান থেকে দোহারে আসা যায় যেমন: আরাম, নগর, জয়পাড়া, সেবা। দোহার থেকে রিকশায় নারিশা ইউনিয়ন পরিষদে আসা যায়।

## শিক্ষা প্রতিষ্ঠান তালিকা
* নারিশা পশ্চিম চর সরকারী প্রাথমিক বিদ্যালয়
* মেঘুলা সরকারী প্রাথমিক বিদ্যালয়
* কবি নজরুল বালিকা বিদ্যালয়
* মালিকান্দা মেঘুলা স্কুল ও কলেজ, প্রতিষ্ঠা - ১৯২৯

## তথ্যসূত্র


## বহিঃসংযোগ
নারিশা ইউনিয়ন পরিষদের ২০২৪-২৫ বাজেট সার-সংক্ষেপ
বিষয়শ্রেণী:দোহার উপজেলার ইউনিয়ন
গ্রেট ব্রিটেনের কমন্সসভার স্পিকার নির্বাচন, ১৭৭০

১৭৭০ সালের ২২ জানুয়ারী **গ্রেট ব্রিটেনের কমন্সসভার স্পিকার নির্বাচন** অনুষ্ঠিত হয়।

অসুস্থ স্বাস্থ্যের কারণে বর্তমান স্পিকার স্যার জন কাস্টের পদত্যাগের পরে এই নির্বাচন হয়েছে। এই নির্বাচনের দুই দিন পর কাস্ট মারা যান।

স্যার ফ্লেচার নর্টনকে লর্ড নর্থ প্রস্তাব করেন এবং রিচার্ড রিগবি সমর্থন করেন।

টমাস টাউনশেন্ডকে লর্ড জন ক্যাভেন্ডিশ প্রস্তাব করেন এবং লর্ড জর্জ স্যাকভিল দ্বারা সমর্থন করেন।

উভয় প্রার্থী সংসদে ভাষণ দেন। টাউনশেন্ড বলেছেন, ক্যাভেন্ডিশ তাকে তার অজান্তেই প্রস্তাব করেন। এডমন্ড বার্ক টাউনশেন্ডকে সমর্থন করে একটি বিতর্কের পর।

"মাননীয় স্যার ফ্লেচার নর্টন এই হাউসের স্পীকারের চেয়ার গ্রহণ করবেন'' " প্রস্তাবে নর্টন ২৩৭ ভোট পেয়ে নির্বাচিত হন এবং বিপক্ষে ১২১ ভোট যায়। (কিছু সূত্রে বিপক্ষে দেওয়া ভোট ১২৪)।

## তথ্যসূত্র

১৭৭০
জিন্নাহ মুসলিম লীগ

**জিন্নাহ মুসলিম লীগ** (**জেএমএল**) ছিল একটি পাকিস্তানি রাজনৈতিক দল। ১৯৪৯ সালে পাকিস্তানের পাঞ্জাবের প্রথম মুখ্যমন্ত্রী ইফতিখার হুসেন খান মামদুত মুসলিম লীগ থেকে বেরিয়ে গিয়ে এই দল প্রতিষ্ঠা করেন। নবাব মামদুত ছিলেন পাকিস্তানের প্রতিষ্ঠাতা মুহাম্মদ আলী জিন্নাহর একনিষ্ঠ ভক্ত। তিনি পাকিস্তান আন্দোলনে গুরুত্বপূর্ণ ভূমিকা পালন করায় পাকিস্তানের স্বাধীনতার পরে পশ্চিম পাঞ্জাবের প্রথম মুখ্যমন্ত্রীর পদ মঞ্জুর করা হয়েছিল। মামদুতের প্রাদেশিক সরকারের সমস্যা এবং জিন্নাহর মৃত্যুর পরে মুসলিম লীগের শীর্ষ নেতাদের সাথে তার  সম্পর্কের অবনতির কারণে ১৯৪৯ সালে ক্ষমতাসীন মুসলিম লীগ তাকে বরখাস্ত না করা পর্যন্ত তিনি পাঞ্জাবের মুখ্যমন্ত্রীর পদ ধরে রেখেছিলেন।

এরপরে মামদুত ১৯৪৯ থেকে ১৯৫০ সালের মধ্যে জিন্নাহ মুসলিম লীগ প্রতিষ্ঠার জন্য মুসলিম লীগ ত্যাগ করেন। দলের মতাদর্শ পরিষ্কার ছিল না, কারণ মামদুত দলের একমাত্র বিশিষ্ট নেতা ছিলেন। তিনি তাঁর পাঞ্জাব প্রাদেশিক মন্ত্রীসভার (১৯৪৭-১৯৪৯) নীতির পক্ষে ছিলেন। দলটি মামদুতের চিরপ্রতিদ্বন্দ্বী মুসলিম লীগের মিয়া মুমতাজ দৌলতানার বিরুদ্ধেও প্রতিদ্বন্দ্বিতা করার জন্য প্রতিষ্ঠিত হয়েছিল। 

দলটি হোসেন শহীদ সোহরাওয়ার্দী এবং তার পূর্ব পাকিস্তান আওয়ামী মুসলিম লীগের সাথে মিলিত হয়ে '''নিখিল পাকিস্তান আওয়ামী মুসলিম লীগ''' গঠন করে ১৯৫১ সালের পাঞ্জাব প্রাদেশিক নির্বাচনে প্রতিদ্বন্দ্বিতা করে। নির্বাচনে মুসলিম লীগের কাছে মামদুত ও আওয়ামী লীগ জোট পরাজিত হলে মামদুত জেএমএলের অধীনে পাঞ্জাবের প্রাদেশিক পরিষদে বিরোধী নেতা হন।  ১৯৫৩ সালে মামদুত জেএমএল বিলুপ্ত করে মুসলিম লীগে পুনরায় যোগদান করেন। তবে নিখিল পাকিস্তান আওয়ামী লীগ বাংলাদেশের স্বাধীনতা পর্যন্ত টিকে ছিল।

## তথ্যসূত্র

বিষয়শ্রেণী:পাকিস্তানের রাজনীতি
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:বাংলাদেশ আওয়ামী লীগের ইতিহাস
বিষয়শ্রেণী:১৯৪৯-এ পাকিস্তানে প্রতিষ্ঠিত
বিষয়শ্রেণী:১৯৫০-এ পাকিস্তানে প্রতিষ্ঠিত
বিষয়শ্রেণী:১৯৪৯-এ প্রতিষ্ঠিত রাজনৈতিক দল
বিষয়শ্রেণী:১৯৫৩-এ বিলুপ্ত রাজনৈতিক দল
জাতীয় একতা পার্টি

**জাতীয় একতা পার্টি** বাংলাদেশের একটি প্রগতিশীল বামপন্থী রাজনৈতিক দল ছিল।

## ইতিহাস
জাতীয় একতা পার্টির নেতৃত্বে ছিলেন সুরঞ্জিত সেনগুপ্ত, যিনি দলের মনোনয়নে ১৯৭৯ সালে বাংলাদেশ সংসদে নির্বাচিত হন। ১৯৮১ সালে বিশেষ ক্ষমতা আইনের অধীনে তাকে আটক করা হয় এবং ১৫ অক্টোবর ১৯৮২ সালে মুক্তি দেওয়া হয়।

## তথ্যসূত্র

বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:বাংলাদেশের সমাজতান্ত্রিক দল
বিষয়শ্রেণী:এশিয়ার সমাজতান্ত্রিক দল
আজাদ পাকিস্তান পার্টি

**আজাদ পাকিস্তান পার্টি** ছিল একটি বামপন্থী পাকিস্তানী রাজনৈতিক দল, যা ১৯৪৯ সালের নভেম্বরে মিয়া ইফতিখারুদ্দিন দ্বারা প্রতিষ্ঠিত হয়েছিল, যিনি একজন প্রাক্তন কংগ্রেস ও মুসলিম লীগের সদস্য ছিলেন এবং পাকিস্তান আন্দোলনের জন্য কাজ করেছিলেন। এটি ১৯৪৯ সালে পাকিস্তানের প্রথম বিরোধী দল হিসাবে গঠিত হয়েছিল। দলটি অবশ্য প্রভাব ফেলতে ব্যর্থ হয় এবং পরে ন্যাশনাল আওয়ামী পার্টির সাথে একীভূত হয়ে যায়।

## তথ্যসূত্র

বিষয়শ্রেণী:মুসলিম লীগের বিচ্ছিন্ন দল
বিষয়শ্রেণী:১৯৪৯-এ প্রতিষ্ঠিত রাজনৈতিক দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:১৯৪৯-এ পাকিস্তানে প্রতিষ্ঠিত
আন্দ্রেয়া রুবিও

**আন্দ্রেয়া ভ্যালেন্টিনা রুবিও আরমাস** (; জন্ম ২৭ নভেম্বর ১৯৯৮) একজন ভেনেজুয়েলা মডেল এবং বিউটি কুইন যিনি মিস ইন্টারন্যাশনাল ২০২৩ মুকুট পরেছিলেন, তিনি এর আগে মিস ইন্টারন্যাশনাল ভেনিজুয়েলা ২০২২ মুকুট পরেছিলেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:ভেনেজুয়েলীয় নারী মডেল
বিষয়শ্রেণী:ভেনেজুয়েলীয় সুন্দরী প্রতিযোগিতা বিজয়ী
বিষয়শ্রেণী:মিস ইন্টারন্যাশনাল বিজয়ী
বিষয়শ্রেণী:মিস ভেনিজুয়েলা বিজয়ী
বিষয়শ্রেণী:কারাকাসের মডেল
বিষয়শ্রেণী:মিস ইন্টারন্যাশনাল ২০২৩-এর প্রতিনিধি
গ্রেট ব্রিটেনের কমন্সসভার স্পিকার নির্বাচন, ১৭৮০

১৭৮০ সালের ৩১ অক্টোবর **গ্রেট ব্রিটেনের কমন্সসভার স্পিকার নির্বাচন** অনুষ্ঠিত হয়।

লর্ড জর্জ জার্মেইন বর্তমান স্পিকার স্যার ফ্লেচার নর্টনের "মহান সম্মান, মহান অধ্যবসায় এবং মহান মর্যাদার" প্রশংসা করেন, তবে দাবি করেন যে তার স্বাস্থ্য তাকে পদে বহাল থাকার জন্য খুব খারাপ ছিল যা বিতর্কের সূচনা করে। তাই প্রস্তাব করেছিলেন যে চার্লস উলফ্রান কর্নওয়াল চেয়ার গ্রহণ করেন। ওয়েলবোর এলিস কর্নওয়ালকে সমর্থন করেন। জন ডানিং স্যার নর্টনকে মনোনীত করে একটি সংশোধনী প্রস্তাব করেন এবং টমাস টাউনশেন্ড এটি সমর্থন করেন।

নর্টন নিজেই তার অসুস্থতার কথা স্বীকার করেছেন, এবং বলেছেন যে তিনি স্পিকার পদ থেকে সরে যেতে চান এবং মনোনয়ন প্রত্যাখ্যান করতে চান। যাইহোক, তিনি বিশ্বাস করেননি যে নতুন স্পিকারের জন্য সরকারের ইচ্ছার পিছনে তার স্বাস্থ্যের অবস্থাই আসল উদ্দেশ্য ছিল এবং তার চিকিৎসায় অবাক হয়েছিলেন। তিনি জার্মেইন এবং এলিসকে "তাকে বলুন কেন তাকে এভাবে অপমানজনকভাবে বরখাস্ত করা হয়েছিল" বলে আহ্বান জানান। তিনি বলেছিলেন যে যদি কিছু তাকে স্পিকারশিপ চাওয়ার জন্য প্ররোচিত করতে পারে তবে এটি তার সাথে অবমাননা করা হয়েছিল।

চার্লস জেমস ফক্স, জর্জ বাইং এবং লর্ড মাহন নর্টনের প্রশংসা করেন এবং তার প্রতি সরকারের আচরণের নিন্দা করেন।

এলিস সরকারী বক্তব্য পুনর্ব্যক্ত করেছেন যে তারা নর্টনের চেয়ে ভাল স্বাস্থ্যের জন্য স্পিকার চেয়েছিলেন। রিচার্ড রিগবি নর্টনের সরাসরি বিরোধিতা করেছিলেন, এই বলে যে ১৭৭৭ সালের মে মাসে রাজা তৃতীয় জর্জ-এর কাছে সরবরাহের বিল পেশ করার সময় তার বিবৃতি - যে সরবরাহটি "দারুণ, আপনার মহারাজের সর্বোচ্চ ব্যয়ের বাইরে"  - ছিল অযৌক্তিক এবং রাজার জন্য অপমানজনক।

*"চার্লস উলফ্রান কর্নওয়াল, স্পিকার হিসাবে এই হাউসের চেয়ার গ্রহণ করবেন"* প্রস্তাবে কর্নওয়াল ২০৩ ভোটে নির্বাচিত হন। নর্টন ১৩৪টি ভোট পেয়ে পরাজিত হন।

## তথ্যসূত্র

* 

১৭৮০
গগনাচারী

**গগনাচারী** হল ২০২৪ সালের একটি ভারতীয় মালয়ালম-ভাষা বৈজ্ঞানিক কল্পকাহিনীমূলক হাস্যরসাত্মক চলচ্চিত্র। অরুণ চান্দু দ্বারা পরিচালিত, যিনি শিবা সাইয়ের সাথে চিত্রনাট্য লিখেছেন। এটি ২০৪০ কেরালায় পটভূমিতে রচনা করা হয়েছে যেখানে তিনজন ব্যাচেলর একটি রহস্যময় এলিয়েনের সাথে দেখা করে। ছবিতে অভিনয় করেছেন গোকুল সুরেশ, অজু ভার্গিস, আনারকলি মারিকার এবং কেবি গণেশ কুমার । ছবিটি ২১ জুন ২০২৪-এ সীমিত প্রেক্ষাগৃহে মুক্তি পেয়েছিল।

## পটভূমি
২০৪৩ সালে কেরালার একটি ডিস্টোপিয়ান সংস্করণে, তিনজন ব্যাচেলর বসবাসকারী একটি অ্যাপার্টমেন্ট একটি বহিরাগত মহিলা পলাতকদের আশ্রয়স্থল হয়ে ওঠে।

## অভিনয়শিল্পী
* অ্যালেন জোসের চরিত্রে গোকুল সুরেশ
* বৈভব বিদ্যানাথনের চরিত্রে অজু ভার্গিস
* এলিয়েন আলিয়াম্মার চরিত্রে আনারকলি মারিক্কার
* ভিক্টর বাসুদেবনের চরিত্রে কেবি গণেশ কুমার
* ডকুমেন্টারি হোস্ট হিসেবে অনন্তরামন অজয়
* রাগের চরিত্রে জন কাইপালি
* এলিয়েন আলিয়াম্মার কণ্ঠে মল্লিকা সুকুমারন
* রাখাভানের কণ্ঠস্বর হিসেবে আব্রাহাম অ্যাভেঞ্জেলিন জোসেফ, এআই
* সুরেশ গোপী মানিয়ান চিত্তপ্পন চরিত্রে (ছবির উপস্থিতি)

## মুক্তি
২৮ জানুয়ারি কোচি পানম্বিলি নগর রোটারি ক্লাবে ছবিটির প্রিমিয়ার হয়েছিল। চলচ্চিত্রটি ২১ জুন ২০২৪ এ বিশ্বব্যাপী মুক্তি পায়।

### হোম মিডিয়া
ফিল্মটি ২৬ অক্টোবর ২০২৪ থেকে অ্যামাজন প্রাইম ভিডিওতে প্রদর্শন শুরু হয়েছিল।

## পুরস্কার

## অভ্যর্থনা
### বক্স অফিস
ছবিটি প্রথম দিনে ₹৪ লাখ এবং দ্বিতীয় দিনে ₹১২ লাখ সংগ্রহ করে এবং ২৭ জুন ২০২৪ পর্যন্ত, চলচ্চিত্রটি বিশ্বব্যাপী ₹৯২ লাখ সংগ্রহ করেছিল। ৩ জুলাই ২০২৪ পর্যন্ত, ফিল্মটি ₹১.৫৩ কোটি সংগ্রহ করেছে এবং ১০ জুলাই ২০২৪ পর্যন্ত ছবিটি বিশ্বব্যাপী ₹২.২ কোটি আয় করেছে।

### সমালোচনামূলক প্রতিক্রিয়া
দ্য হিন্দু ইতিবাচক পর্যালোচনা দিয়েছে এবং এটিকে একটি মজাদার কল্পবিজ্ঞান চলচ্চিত্র বলে অভিহিত করেছে।

## ভবিষ্যৎ
পরিচালক অরুণ চান্দু এবং গগনাচারীর পিছনের দল তাদের পরবর্তী বৈশিষ্ট্যের সাথে গগনাচারী মহাবিশ্বকে প্রসারিত করার পরিকল্পনা করছে, একই গল্পের মধ্যে প্রধান ভূমিকায় অভিনেতা সুরেশ গোপী অভিনীত।

## তথ্যসূত্র

## বহিঃসংযোগ
*

বিষয়শ্রেণী:২০২৪-এর চলচ্চিত্র
বিষয়শ্রেণী:ডিস্টোপিয়ান চলচ্চিত্র
বিষয়শ্রেণী:ভারতীয় পোস্ট-এপোক্যালিপটিক চলচ্চিত্র
বিষয়শ্রেণী:ভারতীয় ব্যঙ্গাত্মক চলচ্চিত্র
বিষয়শ্রেণী:২০২০-এর দশকের মালয়ালম ভাষার চলচ্চিত্র
মাহমুদপুর ইউনিয়ন, দোহার

**মাহমুদপুর ইউনিয়ন** হলো বৃহত্তর ঢাকা বিভাগস্থ ঢাকা জিলার অধীন দোহার উপজিলার একটি ইউনিয়ন।

## ভৌগোলিক উপাত্ত
আয়তন:  ১৩,৭১০ একর (১৪বর্গ কিলোমিটার)। ইউনিয়নে ৪৫৬৫টি লোক বসবাস করে।

## চৌহদ্দি
পদ্মা নদীর পাড়ে ১ একর ৫৮ শতাংশ জমি নিয়ে মাহমুদপুর ইউনিয়ন পরিষদ গঠিত। পূর্বে — দোহার পৌরসভা এবং বিলাশপুর ইউনিয়ন। পশ্চিমে — পদ্মা নদী ও ঝাউকান্দা ইউনিয়ন এবং নয়াবাড়ী ইউনিয়ন। উত্তরে- কুসুমহাটি ও রাইপাড়া ইউনিয়ন। দক্ষিণে — পদ্মা নদী ও ফরিদপুর জেলা। পরিষদের জমি দান করেন মৃত: আ: বাছের মুন্সী। ২০০৩ সালের ১৩ই সেপ্টেম্বর ইউনিয়ন পরিষদ ভবনের উদ্বোধন হয়।

## জনসংখ্যার উপাত্ত

## গ্রাম ও মৌজা
ইউনিয়ন গ্রাম: ১৫টি মৌজা: ১৫টি

## নামকরা ব্যক্তি

# আব্দুল বাছের মুন্সি, মাহমুদপুর ইউনিয়ন পরিষদ-এর জমি দানকারী।
# মোঃ কাজিম উদ্দিন মিয়া, সাবেক চেয়ারম্যান, মাহমুদপুর ইউনিয়ন পরিষদ।
# নওয়াব আলী মোল্লা, সাবেক চেয়ারম্যান, মাহমুদপুর ইউনিয়ন পরিষদ।
# মোঃ তোফাজ্জল হোসেন, চেয়ারম্যান, মাহমুদপুর ইউনিয়ন পরিষদ।
# মোঃশেখ বাচ্চু মিয়া,মেম্বার 2 নং ওয়ার্ড,মাহমুদপুর ইউনিয়ন

## তথ্যসূত্র

বিষয়শ্রেণী:দোহার উপজেলার ইউনিয়ন
গ্রেট ব্রিটেনের কমন্সসভার স্পিকার নির্বাচন, জানুয়ারি ১৭৮৯

**গ্রেট ব্রিটেনের কমন্সসভার স্পিকার নির্বাচন** ১৭৮৯ সালের ৫ জানুয়ারি অনুষ্ঠিত হয়।

বর্তমান স্পিকার চার্লস উলফ্রান কর্নওয়ালের মৃত্যুর পর এই নির্বাচন হয়।

আর্ল অফ ইউস্টন উইলিয়াম উইন্ডহাম গ্রেনভিলকে মনোনীত করেন এবং উইলিয়াম পুল্টেনি সমর্থন করেন।

স্যার গিলবার্ট এলিয়টকে ওয়েলবোর এলিস দ্বারা মনোনীত করা হয় এবং ফ্রেডরিক মন্টাগু দ্বারা সমর্থন করা হয়।

উভয় প্রার্থী সংসদে ভাষণ দেন।

"*মাননীয় উইলিয়াম উইন্ডহাম গ্রেনভিল স্পিকার হিসাবে এই হাউসের চেয়ার গ্রহণ করবেন*'' প্রস্তাবে গ্রেনভিল ২১৫ ভোটে সমর্থিত হয়। বিপক্ষে ১৪৪টি ভোট পড়েছে।

## তথ্যসূত্র

* 
১৭৮৯ ১
ইয়ং এলিফ্যান্টস এফসি

**ইয়াং এলিফ্যান্টস ফুটবল ক্লাব** হল ভিয়েনতিয়েনে অবস্থিত একটি অ্যাসোসিয়েশন ফুটবল ক্লাব। ক্লাবটি লাও লিগ ১- এ প্রতিদ্বন্দ্বিতা করে।

## তথ্যসূত্র

## বহিঃসংযোগ
* লাও লিগের অফিসিয়াল সাইটে ইয়ং এলিফ্যান্টস এফসির প্রোফাইল 
* ইলেভেন স্পোর্টসে ইয়ং এলিফ্যান্টস এফসি 
* ২০১৯ সালে ইলেভেন স্পোর্টসে ইয়ং এলিফ্যান্টস এফসির ভ্যানাসোন ডউংমাইটির সাক্ষাৎকার 

বিষয়শ্রেণী:লাওসের ফুটবল ক্লাব
গ্রেট ব্রিটেনের কমন্সসভার স্পিকার নির্বাচন, জুন ১৭৮৯

৮ জুন ১৭৮৯ তারিখে **গ্রেট ব্রিটেনের কমন্সসভার স্পিকার নির্বাচন** অনুষ্ঠিত হয়।

বর্তমান স্পিকার উইলিয়াম উইন্ডহাম গ্রেনভিল মাত্র পাঁচ মাস অফিসে ছিলেন, স্বরাষ্ট্র সচিব হিসাবে দায়িত্ব নিতে পদত্যাগ করেন।

হেনরি অ্যাডিংটনকে গ্রাহামের মার্কেস দ্বারা প্রস্তাব করা হয় এবং টমাস গ্রোসভেনর সমর্থন করেন।

স্যার গিলবার্ট এলিয়টের নাম (যিনি গ্রেনভিলের বিরুদ্ধে আগের নির্বাচনে প্রতিদ্বন্দ্বিতা করেছিলেন) প্রস্তাব করেন ওয়েলবোর এলিস এবং সমর্থন করেন ফ্রেডরিক মন্টাগু (আগের নির্বাচনের মতো)।

একটি বিতর্কের পরে উভয় প্রার্থী হাউসে ভাষণ দেন।

"*হেনরি অ্যাডিংটন এই হাউসের স্পীকার হিসাবে চেয়ার গ্রহণ করবেন*" প্রস্তাবে অ্যাডিংটন ২১৫ ভোটে নির্বাচিত হন। বিপক্ষে ১৪২টি ভোট পড়ে।

## তথ্যসূত্র

* 
* 

১৭৮৯ ২
যুক্তরাজ্যের কমন্সসভার স্পিকার নির্বাচন, ১৮০২

১৮০২ সালের ১০ ফেব্রুয়ারি **যুক্তরাজ্যের কমন্সসভার স্পিকার নির্বাচন** অনুষ্ঠিত হয়।

বর্তমান স্পিকার স্যার জন মিটফোর্ড আয়ারল্যান্ডের লর্ড চ্যান্সেলর হিসেবে নিযুক্ত হয় এবং স্পিকারের পদ থেকে পদত্যাগ করেন।

স্যার উইলিয়াম গ্রান্ট, মাস্টার অফ দ্য রোলস চার্লস অ্যাবটের নাম প্রস্তাব করেন এবং উইলিয়াম বেকার দ্বারা সমর্থন করেন।

অ্যাবটের ব্যক্তিগত কোনো বিরোধিতা না থাকা সত্ত্বেও, রিচার্ড ব্রিনসলে শেরিডান তার কর্মকর্তাদের স্পিকারশিপে মনোনীত করার সরকারের অনুশীলনের বিরুদ্ধে আপত্তি জানিয়েছিলেন। তিনি বিশ্বাস করেন যে কমন্সের নিজের জন্য পছন্দ করা উচিত। তিনি চার্লস ডান্ডাসকে প্রস্তাব দেন। লর্ড জর্জ ক্যাভেন্ডিশ এই প্রস্তাব সমর্থন করেন।

অ্যাবট হাউসের উইল জমা দেন। ডান্ডাস অফিস প্রত্যাখ্যান করতে চেয়েছিলেন এবং শেরিডানকে মনোনয়ন প্রত্যাহার করার অনুরোধ করেছিলেন।

"*মাননীয় চার্লস অ্যাবট স্পিকার হিসাবে এই হাউসের চেয়ার গ্রহণ করবেন*" প্রস্তাবে অ্যাবট সর্বসম্মতিক্রমে নির্বাচিত হন।

## তথ্যসূত্র

* 

বিষয়শ্রেণী:যুক্তরাজ্যের কমন্সসভার স্পিকার নির্বাচন
যুক্তরাজ্যের কমন্সসভার স্পিকার নির্বাচন, ১৮১৭

১৮১৭ সালের ২ জুন তারিখে **যুক্তরাজ্যের কমন্সসভার স্পিকার নির্বাচন** অনুষ্ঠিত হয়।

বর্তমান স্পিকার চার্লস অ্যাবট অসুস্থতার কারণে পদত্যাগ করেছেন।

চার্লস ম্যানার্স-সাটনকে স্যার জন নিকোল দ্বারা প্রস্তাবিত এবং ইজে লিটলটন দ্বারা সমর্থন করা হয়।

চার্লস উইলিয়ামস-উইনকে উইলিয়াম ডিকিনসন প্রস্তাব করেন এবং স্যার ম্যাথিউ হোয়াইট রিডলি সমর্থন করেন।

একটি বিতর্কের পরে উভয় প্রার্থী সংসদে ভাষণ দেন।

"*মাননীয় চার্লস ম্যানার্স সাটন স্পিকার হিসাবে এই হাউসের চেয়ার গ্রহণ করবেন* " এই প্রস্তাবে ম্যানার্স-সাটন ৩১২-১৫২ ভোটে  নির্বাচিত হন (হ্যান্সার্ড অনুযায়ী ১৫০ ভোট বিপক্ষে পরেছে)।

## তথ্যসূত্র

বিষয়শ্রেণী:যুক্তরাজ্যের কমন্সসভার স্পিকার নির্বাচন
যুক্তরাজ্যের কমন্সসভার স্পিকার নির্বাচন, ১৮৩৫

১৮৩৫ সালের ১৯ ফেব্রুয়ারি **যুক্তরাজ্যের কমন্সসভার স্পিকার নির্বাচন** হয়।

স্যার চার্লস ম্যানার্স-সাটন ১৮১৭ সাল থেকে স্পিকার পদে আছেন। তিনি অষ্টম মেয়াদে নির্বাচিত হতে চান। তাকে লর্ড ফ্রান্সিস এগারটন প্রস্তাব করেন এবং স্যার চার্লস বারেল সমর্থন করেন।

হুইগস ম্যানার্স-সাটনের টোরি পক্ষপাতিত্বে আপত্তি জানায়।

জেমস অ্যাবারক্রম্বির নাম উইলিয়াম ডেনিসন প্রস্তাব করেন এবংউইলিয়াম অর্ড সমর্থন করেন।

উভয় প্রার্থী সংসদে ভাষণ দেন। ম্যানার্স-সাটন তার বিরুদ্ধে পক্ষপাতিত্বের তিনটি অভিযোগ অস্বীকার করেছিলেন - যে তিনি পূর্ববর্তী হুইগ সরকারকে বাধা দিয়েছিলেন, নতুন রক্ষণশীল সরকার গঠনে সহায়তা করেছিলেন এবং পূর্ববর্তী সংসদ ভেঙে দেওয়ার পরামর্শ দিয়েছিলেন।

এরপর একটি বিতর্ক অনুষ্ঠিত হয়।

"*মাননীয় স্যার চার্লস ম্যানার্স সাটন স্পিকার হিসাবে এই হাউসের চেয়ার গ্রহণ করবেন* " প্রস্তাবটি ৩০৬-৩১৬ ভোটে এবং ১০ সংখ্যাগরিষ্ঠতায় পরাজিত হয়। সংশোধিত প্রস্তাব "*মাননীয় জেমস অ্যাবারক্রম্বি  স্পিকার হিসাবে এই হাউসের চেয়ারকে গ্রহণ করবেন* " তখন বিভক্তি ছাড়াই পাস হয়।

১৭৮০ সালের পর এটাই একমাত্র স্পিকার নির্বাচন যেখানে বর্তমান স্পিকার পরাজিত হন। ১৮৩৩ এবং ১৮৩৫ সালের নির্বাচনগুলি ১৭৮০ সালের পর একমাত্র নির্বাচন যেখানে একজন বর্তমান স্পিকার পুনর্নির্বাচনের বিরোধিতা করেন।

## তথ্যসূত্র

বিষয়শ্রেণী:যুক্তরাজ্যের কমন্সসভার স্পিকার নির্বাচন
যুক্তরাজ্যের কমন্সসভার স্পিকার নির্বাচন, ১৮৩৯

**যুক্তরাজ্যের কমন্সসভার স্পিকার নির্বাচন** ১৮৩৯ সালের ২৭ মে তারিখে হয়। জেমস অ্যাবারক্রম্বি অসুস্থতার কারণে অবসর নিয়েছিলেন। পরের দিন তিনি ব্যারন ডানফার্মলাইন হিসাবে পিয়ারে উন্নীত হন।

হেনরি হ্যান্ডলি চার্লস শ-লেফেভের প্রস্তাব করেন এবং স্টিফেন লুশিংটন সমর্থন করেন।

হেনরি গলবার্ন স্যার ওয়াটকিন উইলিয়ামস-উইন দ্বারা প্রস্তাবিত হন এবং জন উইলসন-প্যাটেন সমর্থন করেন।

উভয় প্রার্থী সংসদে ভাষণ দেন।

শ-লেফেভারের চেয়ার নেওয়ার প্রস্তাবে, তিনি ৩১৭-২৯৯ ভোটে এবং ১৮ সংখ্যাগরিষ্ঠতায় নির্বাচিত হন।

## তথ্যসূত্র
* 

বিষয়শ্রেণী:যুক্তরাজ্যের কমন্সসভার স্পিকার নির্বাচন
ভিতালি মিকোলেঙ্কো

**ভিতালি সের্হিয়োভিচ মিকোলেঙ্কো** (; জন্ম: ২৯ মে ১৯৯৯; **ভিতালি মিকোলেঙ্কো** নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব এভার্টন এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৬ সালে, মিকোলেঙ্কো ইউক্রেন অনূর্ধ্ব-১৭ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১৮ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৩৯ ম্যাচে ১টি গোল করেছেন।

## প্রারম্ভিক জীবন
ভিতালি সের্হিয়োভিচ মিকোলেঙ্কো ১৯৯৯ সালের ২৯শে মে তারিখে ইউক্রেনের চেরকাসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মিকোলেঙ্কো ইউক্রেন অনূর্ধ্ব-১৭, ইউক্রেন অনূর্ধ্ব-১৮, ইউক্রেন অনূর্ধ্ব-১৯ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৬ সালের ২৯শে মার্চ তারিখে তিনি ইংল্যান্ড অনূর্ধ্ব-১৭ দলের বিরুদ্ধে ম্যাচে ইউক্রেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৩ বছরে ২৯ ম্যাচে অংশগ্রহণ করে ২টি গোল করেছেন।

২০১৮ সালের ২০শে নভেম্বর তারিখে, ১৯ বছর, ৫ মাস ও ২২ দিন বয়সে, বাম পায়ে ফুটবল খেলায় পারদর্শী মিকোলেঙ্কো তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি তুরস্ক ০–০ গোলের ব্যবধানে জয়লাভ করেছিল। ইউক্রেনের হয়ে অভিষেকের বছরে মিকোলেঙ্কো সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৬ মাস ও ২২ দিন পর, ইউক্রেনের জার্সি গায়ে প্রথম গোলটি করেছেন; ২০২২ সালের ১১ই জুন তারিখে, আর্মেনিয়ার বিরুদ্ধে ম্যাচের ৮৪তম মিনিটে ইউক্রেনের হয়ে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউক্রেনীয় ফুটবলার
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:ইউক্রেনের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইউক্রেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইউক্রেনের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ফুটবল ক্লাব দিনামো কিয়েভের খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
যুক্তরাজ্যের কমন্সসভার স্পিকার নির্বাচন, ১৮৩৩

২৯ জানুয়ারি ১৮৩৩ তারিখে **যুক্তরাজ্যের কমন্সসভার স্পিকার নির্বাচন** অনুষ্ঠিত হয়।

১৮৩২ সালের সংস্কার আইনের পর এটিই প্রথম সংসদ। সংস্কারকৃত পার্লামেন্টে একজন অনভিজ্ঞ স্পিকার সভাপতিত্ব করতে না চাইলে, সরকার দীর্ঘদিন ধরে দায়িত্বরত স্পিকার চার্লস ম্যানার্স-সাটনকে তার অবসর স্থগিত করতে রাজি করায়। তিনি সপ্তম মেয়াদে স্পিকার নির্বাচিত হয়েছেন।

জোসেফ হিউম (র্যাডিক্যাল) আপত্তি জানিয়েছিলেন যে সংস্কারের সোচ্চার বিরোধী ম্যানার্স-সাটনের একটি সংস্কার করা সংসদে সভাপতিত্ব করা উচিত নয়। তিনি এডওয়ার্ড লিটলটনকে (হুইগ) প্রস্তাব করেন যা ড্যানিয়েল ও'কনেল (আইরিশ জাতীয়তাবাদী) সমর্থন করেছেন।

ভিসকাউন্ট মরপেথ যদিও একজন হুইগ, স্পিকার হিসাবে ম্যানার্স-সাটনের আচরণের প্রশংসা করেছিলেন এবং তাকে প্রস্তাব করেন যা স্যার ফ্রান্সিস বারডেট (র্যাডিক্যাল) সমর্থন করেন।

একটি বিতর্ক হয়েছে. লিটলটন তার নিজের মনোনয়নের বিরুদ্ধে কথা বলেন, ম্যানারস-সাটনের প্রতি তার সমর্থন জানিয়ে এবং ম্যানার্স-সাটনকে বিভক্তি ছাড়াই নির্বাচিত করার অনুরোধ জানান।

ও'কনেল এতে আপত্তি জানিয়েছিলেন: তিনি সংস্কারের পরে একজন টরি স্পিকারের মুখোমুখি হবেন না, বিশ্বাস করেন যে "সংস্কার বিলের বড় সুবিধা ছিল ইংল্যান্ডে টোরিজমকে নামিয়ে দেওয়া - সেই জঘন্য এবং জঘন্য ব্যবস্থা, যা জনগণের লুণ্ঠনের দ্বারা বিদ্যমান ছিল। এবং তাদের অধিকার হরণ করে"।

ম্যানার্স-সাটনের অন্যান্য আপত্তিগুলির মধ্যে ছিল পেনশন দেওয়া হয়েছিল যে ভিত্তিতে তিনি অবসর নিচ্ছেন: যদি তিনি পুনরায় নির্বাচিত হন তবে তিনি পেনশন এবং বেতন উভয়ই পেতে পারেন।

লিটলটন চেয়ার গ্রহণ করার জন্য হিউমের প্রস্তাবে ভোট দেওয়ায়, প্রস্তাবটি ২৪১-৩১ ভোটে পরাজিত হয়, যা ২১০ সংখ্যাগরিষ্ঠ। ম্যানার্স-সাটন চেয়ার নেওয়ার সংশোধিত প্রস্তাবটি তখন বিভাজন ছাড়াই পাস হয়েছে।

১৮৩৩ এবং ১৮৩৫ সালের নির্বাচন (যেটিতে ম্যানার্স-সাটন পরাজিত হয়েছিল) ১৭৮০ সাল থেকে একমাত্র নির্বাচন যেখানে একজন বর্তমান স্পিকার পুনর্নির্বাচনের বিরোধিতা করেন।

## তথ্যসূত্র

বিষয়শ্রেণী:যুক্তরাজ্যের কমন্সসভার স্পিকার নির্বাচন
মাহমুদ আব্দুল মতিন ভূইয়া

**মাহমুদ আব্দুল মতিন ভূইয়া** (জন্ম: ১৩ অক্টোবর ১৯৭০) একজন বাংলাদেশী প্রকৌশলী ও অধ্যাপক। তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের নিউক্লিয়ার ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির বর্তমান উপাচার্য।

## প্রারম্ভিক জীবন ও শিক্ষা
মাহমুদের জন্ম ১৯৭০ সালের ১৩ অক্টোবর। তিনি সিলেট ক্যাডেট কলেজ থেকে ১৯৮৬ সালে এসএসসি এবং ১৯৮৮ সালে এইচএসসি পাস করেন। এরপর তিনি তৎকালীন বাংলাদেশ ইনস্টিটিউট অব টেকনোলজি (বিআইটি), চট্টগ্রাম (যা ২০০৩ সালে চুয়েটে উন্নীত হয়)-এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং (ইইই) বিভাগ থেকে ১৯৯৬ সালে বিএসসি ইঞ্জিনিয়ারিং ডিগ্রি লাভ করেন। তিনি মালয়েশিয়ার ইউনিভার্সিটি টেকনোলজি মালয়েশিয়া থেকে ২০০৪ সালে এম ইঞ্জিনিয়ারিং এবং ন্যাশনাল ইউনিভার্সিটি অব মালয়েশিয়া (ইউনিভার্সিটি কেবাংসান মালয়েশিয়া) থেকে ২০১১ সালে পিএইচডি ডিগ্রি অর্জন করেন।

## কর্মজীবন
মাহমুদ আব্দুল মতিন ভূইয়া ১৯৯৬ সালে তৎকালীন বাংলাদেশ ইনস্টিটিউট অব টেকনোলজি (বিআইটি), চট্টগ্রাম (বর্তমানে চট্টগ্রাম প্রকৌশল ও প্রযুক্তি বিশ্ববিদ্যালয় বা চুয়েট)-এর ইলেকট্রিক্যাল ও ইলেকট্রনিক ইঞ্জিনিয়ারিং (ইইই) বিভাগে প্রভাষক হিসেবে যোগদান করেন। এর ধারাবাহিকতায় তিনি ২০০০ সালে সহকারী অধ্যাপক, ২০১২ সালে সহযোগী অধ্যাপক এবং ২০১৩ সালে অধ্যাপক পদে উন্নীত হন। পরবর্তীকালে তিনি বিশ্ববিদ্যালয়টির নিউক্লিয়ার ইঞ্জিনিয়ারিং বিভাগে অধ্যাপনা শুরু করেন। অধ্যাপনার পাশাপাশি তিনি চুয়েটের ইলেকট্রিক্যাল অ্যান্ড কম্পিউটার ইঞ্জিনিয়ারিং অনুষদের ডিন, ইনস্টিটিউট অব এনার্জি টেকনোলজির (আইইটি) পরিচালক, ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগ ও নিউক্লিয়ার ইঞ্জিনিয়ারিং বিভাগের প্রধান এবং একটি শিক্ষার্থী হলের প্রভোস্টসহ বিভিন্ন দায়িত্ব পালন করেছেন। ২০২৪ সালের ৩০ অক্টোবর তিনি চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য নিযুক্ত হন এবং একই দিন আনুষ্ঠানিকভাবে দায়িত্ব গ্রহণ করেন।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের শিক্ষক
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের উপাচার্য
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিলেট ক্যাডেট কলেজের প্রাক্তন শিক্ষার্থী
বিষয়শ্রেণী:মালয়েশিয়া প্রযুক্তি বিশ্ববিদ্যালয়ের প্রাক্তন শিক্ষার্থী
দ্য বেঙ্গলি নাইট

***দ্য বেঙ্গলি নাইট*** (ফরাসি: *লা নুইট বাংলা* ) হল ১৯৮৮ সালের একটি আধা-আত্মজীবনীমূলক চলচ্চিত্র। যা ১৯৩৩ সালের মিরসিয়া এলিয়েডের রোমানিয়ান উপন্যাস *বেঙ্গল নাইটস*  অবলম্বনে পরিচালনা করেছেন নিকোলাস ক্লটজ। প্রধান চরিত্রে অভিনয় করেছেন হিউ গ্র্যান্ট, সৌমিত্র চট্টোপাধ্যায়, সুপ্রিয়া পাঠক এবং শাবানা আজমি।

## পটভূমি
অ্যালান (হিউ গ্র্যান্ট) একজন প্রকৌশলী যিনি ১৯৩০-এর কলকাতায় কর্মরত। তাকে তার বস নরেন্দ্র সেনের (সৌমিত্র চট্টোপাধ্যায়) পরিবারের সাথে থাকার জন্য আমন্ত্রণ জানানো হয়েছে যার মধ্যে তার স্ত্রী ইন্দিরা (শাবানা আজমি) এবং কন্যা গায়ত্রী (সুপ্রিয়া পাঠক) রয়েছে৷ গায়ত্রী এবং অ্যালান রোমান্টিকভাবে জড়িত হয়ে ট্র্যাজেডির দিকে এগিয়ে যায়।

## অভিনয়শিল্পী

* লুসিয়েন মেটজ চরিত্রে জন হার্ট
* অ্যালানের চরিত্রে হিউ গ্র্যান্ট
* নরেন্দ্র সেনের চরিত্রে সৌমিত্র চট্টোপাধ্যায়
* ইন্দিরা চরিত্রে শাবানা আজমি
* গায়ত্রীর চরিত্রে সুপ্রিয়া পাঠক 

## উৎপাদন
ফিল্মটির প্রযোজনা মৈত্রেয়ী দেবীর (যিনি গায়ত্রী চরিত্রের অনুপ্রেরণা) গল্পের সংস্করণ "না হন্যতে" প্রকাশের প্রায় এক দশক পর ঘটে, যা মূলত বাংলায় প্রকাশিত হয়েছিল। তিনি এলিয়াদেকে একটি প্রতিশ্রুতি দিয়েছিলেন যে যতদিন তিনি জীবিত থাকবেন, এলিয়াদের সংস্করণটি ইংরেজিতে প্রকাশিত হবে না। "A Terrible Hurt: The Untold Story behind the Publishing of Maitreyi Devi" গ্রন্থে গিনি কামানির মতে, মৈত্রেয়ী "দ্য বেঙ্গলি নাইট" চলচ্চিত্র নির্মাণের সাক্ষী ছিলেন, যা ১৯৮৭-৮৮ সালে কলকাতায় চিত্রায়িত হয়েছিল (সে বছর এলিয়াদ মারা যান)। তার প্রতিবাদগুলি শেষ পর্যন্ত আদালতে পৌঁছে, যেখানে ছবিটির বিরুদ্ধে হিন্দুধর্মকে অপমান করা এবং অশ্লীলতার অভিযোগ আনা হয়। ছবিটি ভারতে মাত্র একবার ১৯৮৯ সালের একটি চলচ্চিত্র উৎসবে দেখানো হয়েছিল, যা মিশ্র পর্যালোচনা পেয়েছিল এবং মার্কিন যুক্তরাষ্ট্রের থিয়েটারে কখনো মুক্তি পায়নি। কামানি আরও উল্লেখ করেন:

দেবী পুরো ব্যাপারটি নিয়ে ক্ষুব্ধ ছিলেন। ১৯৮৮ সালে তিনি লিখেছিলেন: "ক্রিস্টিনেল [এলিয়াদের বিধবা] আমাকে খুব কষ্ট দিয়েছেন। তিনি ফরাসি একটি কোম্পানিকে লা নিউই বেঙ্গলি চলচ্চিত্রায়নের অনুমতি দিয়েছেন। তারা কলকাতায় এসে শুটিং করেছে এবং আমাকে নায়িকা হিসেবে উল্লেখ করে প্রচুর প্রচারণা চালিয়েছে।" এটি এলিয়াদের সেই প্রতিশ্রুতি ভঙ্গের কাছাকাছি ছিল যে তার জীবদ্দশায় বইটি ইংরেজিতে প্রকাশিত হবে না। তবে মিসেস এলিয়াদ তার স্বামীর ইচ্ছা অনুসরণ করছিলেন নাকি নিজের ইচ্ছা, তা জানা যায়নি।

ছবিটির বেশিরভাগ অংশ ধারণ করা হয়েছিল বিশাল জমিদার বাড়ি "গাইন বাড়ি"তে, যা ধন্যকুরিয়া গ্রামে অবস্থিত, এবং কিছু অংশ কলকাতার ইন্দ্রপুরী স্টুডিওতে চিত্রায়িত হয়েছিল।

## তথ্যসূত্র

## বহিঃসংযোগ
*

বিষয়শ্রেণী:ইংরেজি ভাষার ফরাসি চলচ্চিত্র
বিষয়শ্রেণী:১৯৮০-এর দশকের ফরাসি ভাষার চলচ্চিত্র
বিষয়শ্রেণী:ফরাসি জীবনীমূলক নাট্য চলচ্চিত্র
বিষয়শ্রেণী:রোমানিয়ান উপন্যাস অবলম্বনে চলচ্চিত্র
বিষয়শ্রেণী:আন্তঃজাতিক প্রনয় নিয়ে চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:সুইস জীবনীমূলক নাট্য চলচ্চিত্র
বিষয়শ্রেণী:ব্রিটিশ জীবনীমূলক নাট্য চলচ্চিত্র
বিষয়শ্রেণী:জিন-ক্লদ ক্যারিয়ারের চিত্রনাট্যের চলচ্চিত্র
বিষয়শ্রেণী:১৯৮০-এর দশকের ব্রিটিশ চলচ্চিত্র
বিষয়শ্রেণী:১৯৮০-এর দশকের ফরাসি চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
সোহরাওয়ার্দী উদ্যান মুক্তমঞ্চ

**সোহরাওয়ার্দী উদ্যান মুক্তমঞ্চ** ঢাকা নগরের ঐতিহাসিক সোহরাওয়ার্দী উদ্যানের অন্তর্গত একটি উন্মুক্ত নাট্যমঞ্চ। এটির অবস্থান উদ্যানের দক্ষিণ-পশ্চিম প্রান্তে বাংলা একাডেমির সামনের অংশে।  বাংলাদেশের ইতিহাসে গুরুত্বপূর্ণ উদ্যানের উন্নয়নের অংশ হিসেবে ১৯৯৮ সালে নির্মাণ শুরু হয়। ২০১১ সালে বাংলাদেশের বৃহত্তম মুক্তমঞ্চ হিসেবে আনুষ্ঠানিক উন্মোচন ও ব্যবহারের জন্য উন্মুক্ত করা হয়। সর্বসাধারণের সংস্কৃতি চর্চার জন্য উন্মুক্ত মঞ্চে বিভিন্ন নাট্যোৎসব, যাত্রা-পালা, বসন্ত উৎসব, চলচ্চিত্র প্রদর্শন ও বিবিধ সাংস্কৃতিক অনুষ্ঠান আয়োজিত হয়।

## ইতিহাস

১৯৯৮ সালে মুক্তিযুদ্ধ বিষয়ক মন্ত্রণালয় সোহরাওয়ার্দী উদ্যানে স্বাধীনতা স্তম্ভ নির্মাণ প্রকল্প গ্রহণ করে। সে প্রকল্পের আওতায় উদ্যানের একপাশে মুক্তমঞ্চ নির্মাণের পরিকল্পনা করা হয়। ১৯৯৮ সালের ২৯ মার্চ উদ্যানের অন্যান্য স্থাপনার সাথে নির্মাণকাজ শুরু হয়। বাংলাদেশের সর্ববৃহৎ উন্মুক্তমঞ্চ  হিসেবে ২০০০ সালে নির্মাণ সম্পন্ন হয়। নির্মাণের পর দীর্ঘদিন অব্যবহৃত  থাকার পর ২০১১ সালের ৭ মার্চ সাংস্কৃতিক কর্মকাণ্ডের জন্য ব্যবহারের দ্বারোম্মোচন করা হয়। একই বছর ১ থেকে ৭ জুন পর্যন্ত আয়োজিত  ‘মহানগর পথনাটক উৎসব’ ছিল এমঞ্চের প্রথম নাট্যোৎসব। দ্বারোম্মোচনের পর গণপূর্ত অধিদপ্তর মঞ্চটির সামগ্রিক দেখভালের দ্বায়িত্ব পায়। ২০১৮ সাল থেকে বাংলাদেশ শিল্পকলা একাডেমি এটির পরিচালনা করে।

## ব্যবহার
মঞ্চটি সর্বসাধারণের সংস্কৃতি চর্চার নিমিত্তে স্থাপিত। জন সাধারণের নিজস্ব অনুষ্ঠান, পথনাটক ছাড়াও বাংলাদেশ শিল্পকলা একাডেমি এখানে নিজস্ব প্রযোজনায় যাত্রা-পালার আয়োজন করে। এখানে বসন্ত বরণ উৎসব, ও দাতব্য চলচ্চিত্র প্রদর্শনী হয়েছে। এছাড়া বাংলাদেশের স্বাধীনতা ও বিজয় দিবস সহ বিভিন্ন জাতীয় ও আন্তর্জাতিক দিবসের অনুষ্ঠান হয়ে থাকে।

## চিত্রশালা

চিত্র:Mukto Moncho2.jpg|মুক্তমঞ্চের দর্শকসারি
চিত্র:Mukto Moncho Gallery.jpg|দর্শক সারি বেষ্টিত মূল বৃত্তাকার মঞ্চ 
চিত্র:Mukto Moncho signboard.jpg|মুক্তমঞ্চের সাইন বোর্ড


## তথ্যসূত্র

বিষয়শ্রেণী:বহিরঙ্গন নাট্যমঞ্চ
বিষয়শ্রেণী:সোহরাওয়ার্দী উদ্যান
বিষয়শ্রেণী:বাংলাদেশের অনুষ্ঠানস্থল
বিষয়শ্রেণী:২০১১-এ বাংলাদেশে প্রতিষ্ঠিত
যুক্তরাজ্যের কমন্সসভার স্পিকার নির্বাচন, ১৮৯৫

পূর্ববর্তী স্পিকার আর্থার ওয়েলেসলি পিলের অবসর গ্রহণের পর ১৮৯৫ সালের ১০ এপ্রিল **যুক্তরাজ্যের কমন্সসভার স্পিকার নির্বাচন** অনুষ্ঠিত হয়। নির্বাচনের ফলে উদারপন্থী এমপি উইলিয়াম কোর্ট গালি ১১ ভোটের ব্যবধানে নির্বাচিত হন। এটি ছিল ২৭ মে ১৮৩৯ সালের পর প্রথম প্রতিদ্বন্দ্বিতাপূর্ণ স্পিকার নির্বাচন। পরবর্তী প্রতিদ্বন্দ্বিতাপূর্ণ নির্বাচন ১৯৫১ সালের ৩১ অক্টোবর, আরও ৫৬ বছর পর অনুষ্ঠিত হবে।

## মনোনীত প্রার্থীরা

* উইলিয়াম কোর্ট গালি (উদারপন্থী)
* স্যার ম্যাথিউ হোয়াইট রিডলি (রক্ষণশীল এবং উদারপন্থী ইউনিয়নবাদী)

## নির্বাচন
নির্বাচনটি একটি প্রচলিত সংসদীয় গতির মাধ্যমে পরিচালিত হয়, যা মূলত গালিকে নির্বাচন করার জন্য। তাকে স্যামুয়েল হুইটব্রেড প্রস্তাব করেন এবং অগাস্টিন বিরেল সমর্থন করেন।

স্যার জন মওব্রে তারপরে স্যার ম্যাথিউ হোয়াইট রিডলিকে নির্বাচিত করার জন্য মূল প্রস্তাবে একটি সংশোধনী আনেন, যাকে তখন জন লয়েড ওয়ার্টন সমর্থন করেন।

গালি এবং রিডলি উভয়েই তখন হাউসের ইচ্ছার কাছে তাদের বক্তৃতা দেন।

## ফলাফল
সাংসদরা স্পিকার হিসাবে গালি চেয়ার নেওয়ার প্রস্তাবে ভোট দেন, যা ২৮৫-২৭৪ ভোটে অনুমোদিত হয়। গালিকে তখন হুইটব্রেড দ্বারা চেয়ারে নিয়ে যাওয়া হয়।

## তথ্যসূত্র

* হাউস অফ কমন্স প্রতিলিপি
বিষয়শ্রেণী:যুক্তরাজ্যের কমন্সসভার স্পিকার নির্বাচন
যুক্তরাজ্যের কমন্সসভার স্পিকার নির্বাচন, ১৯৫১

১৯৫১ সালের সাধারণ নির্বাচন এবং পূর্ববর্তী স্পিকার ডগলাস ক্লিফটন ব্রাউনের অবসর গ্রহণের পর ৩১ অক্টোবর ১৯৫১ তারিখে **যুক্তরাজ্যের কমন্সসভার স্পিকার নির্বাচন** অনুষ্ঠিত হয়। নির্বাচনের ফলে রক্ষণশীল এমপি উইলিয়াম মরিসন নির্বাচিত হন। এটি ছিল ২০শ শতাব্দীর অনুষ্ঠিত কয়েকটি স্পিকার নির্বাচনের মধ্যে একটি যেখানে একাধিক মনোনীত প্রার্থী ছিলেন (১৯৭১ এবং ১৯৯২ সহ অন্যান্য), এবং ১০ এপ্রিল ১৮৯৫ সালের পর প্রথম স্পিকার নির্বাচন।

## মনোনীত প্রার্থীরা

* উইলিয়াম মরিসন (রক্ষণশীল)
* মেজর জেমস মিলনার (শ্রমিক দল)

## নির্বাচন
নির্বাচনটি একটি প্রচলিত সংসদীয় গতির মাধ্যমে পরিচালিত হয়েছিল, মূলত মরিসনকে নির্বাচিত করার জন্য। তিনি স্যার হিউ ও'নিল দ্বারা প্রস্তাবিত হন এবং স্যার রাল্ফ গ্লিন প্রস্তাবটি সমর্থন করেন।

স্যামুয়েল ভিয়ান্ট তখন জেমস মিলনারকে নির্বাচিত করার জন্য মূল প্রস্তাবে একটি সংশোধনী আনেন, যাকে ডেভিড লোগান সমর্থন করেন।

মরিসন এবং মিলনার উভয়েই তখন হাউসের ইচ্ছার কাছে তাদের বক্তৃতা দেন।

## ফলাফল
সাংসদরা মরিসনকে স্পিকার হিসাবে চেয়ার নেওয়ার প্রস্তাবে ভোট দেন, যা ৩১৮-২৫১ ভোটে অনুমোদিত হয়। মরিসনকে তখন ও'নিল এবং গ্লিন চেয়ারে নিয়ে যান।

## তথ্যসূত্র

* হাউস অফ কমন্স প্রতিলিপি, ৩১ অক্টোবর ১৯৫১

বিষয়শ্রেণী:যুক্তরাজ্যের কমন্সসভার স্পিকার নির্বাচন
খন্দকার মুসা খালেদ

**খন্দকার মুসা খালেদ** বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি। তিনি জুডিশিয়াল অ্যাডমিনিস্ট্রেশন ট্রেনিং ইনস্টিটিউটের সাবেক মহাপরিচালক  ছিলেন।

## কর্মজীবন
২০০১ সালে আওয়ামী লীগ সরকার কর্তৃক খালেদকে হাইকোর্ট বিভাগের অতিরিক্ত বিচারপতির সাথে অন্য আটজন বিচারপতি নিযুক্ত করা হয়। 

২০০৩ সালে আওয়ামী লীগ সরকার কর্তৃক ২০০১ সালে নিয়োগপ্রাপ্ত নয়জন বিচারকের মধ্যে খালেদ এবং আরও তিনজন বিচারক শামসুদ্দিন চৌধুরী মানিক, মোহাম্মদ বজলুর রহমান, এবং মোহাম্মদ নিজামুল হক কে বাংলাদেশ জাতীয়তাবাদী দল সরকার স্থায়ী বিচারপতি হিসেবে নিয়োগ দেয়নি। নয়জনের মধ্যে বিচারপতি মোহাম্মদ আনোয়ারুল হক, মির্জা হোসেন হায়দার, নজরুল ইসলাম চৌধুরী, শেখ রেজোয়ান আলী এবং সৈয়দ মোহাম্মদ দস্তগীর হোসেনকে হাইকোর্ট বিভাগের স্থায়ী বিচারপতি হিসেবে নিশ্চিত করা হয়েছে।

২০ মে ২০২১ সালে বিচারপতি নাজমুন আরা সুলতানা মুসাকে বিচার প্রশাসন প্রশিক্ষণ ইনস্টিটিউটের মহাপরিচালক হিসাবে স্থলাভিষিক্ত করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:বাংলাদেশী আইনজীবী
বিষয়শ্রেণী:জীবিত ব্যক্তি
এম. মোয়াজ্জম হোসেন

**এম. মোয়াজ্জাম হোসেন** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

## কর্মজীবন
২১ জুন ২০১১ সালে হোসেন ও বিচারপতি মো. আশফাকুল ইসলাম বাংলাদেশ জাতীয়তাবাদী দলের একজন রাজনীতিবিদ ব্যারিস্টার নাসির উদ্দিন অসীম এবং তার পরিবারকে উচ্চ আদালতের রায় নিশ্চিত করা সত্ত্বেও দেশ ত্যাগ করতে বাধা দেওয়ার জন্য বাংলাদেশ সরকারের বিরুদ্ধে আদালত অবমাননার রুল জারি করেন। তাকে বিদেশ ভ্রমণে বাধা না দিতে বলেছে আদালত। 

হোসেন ও বিচারপতি মোঃ বদরুজ্জামান ২০১৩ সালের অক্টোবরে রামপাল পাওয়ার প্ল্যান্টের বিরুদ্ধে একটি আবেদন খারিজ করে দিয়ে বিদ্যুৎকেন্দ্র নির্মাণের পথ পরিষ্কার করেন।  আগস্ট ২০১৩ সালে হোসেন এবং বিচারপতি এম ইনায়েতুর রহিম এবং বিচারপতি কাজী রেজা-উল হক একটি আদেশ জারি করেন যা নির্বাচন কমিশনের কাছে বাংলাদেশ জামায়াতে ইসলামীকে নিবন্ধনমুক্ত করে যা কার্যকরভাবে দলটিকে নির্বাচনে দাঁড়ানো থেকে নিষিদ্ধ করেছিল।

২০১৬ সালের ডিসেম্বরে হোসেন ও বিচারপতি মোঃ বদরুজ্জামান দাপা আদর্শ উচ্চ বিদ্যালয়ের ম্যানেজিং কমিটির প্রধান হিসাবে সংসদ সদস্য শামীম ওসমানের নিয়োগ তিন মাসের জন্য স্থগিত করেন এবং কেন নিয়োগ অবৈধ ঘোষণা করা হবে না তা জানতে চান।

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:বাংলাদেশী আইনজীবী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বিচারক
সোশ্যাল সাইন্স রিসার্চ নেটওয়ার্ক

**সোশ্যাল সায়েন্স রিসার্চ নেটওয়ার্ক** ( **এসএসআরএন** ) হল সামাজিক বিজ্ঞান, মানবিক, জীবন বিজ্ঞান, এবং স্বাস্থ্য বিজ্ঞান, অন্যান্যদের মধ্যে পণ্ডিত গবেষণার দ্রুত প্রসারের জন্য নিবেদিত প্রিপ্রিন্টগুলির একটি ভান্ডার । এটি বিনামূল্যে গবেষণা পত্র প্রকশ করে থাকে।  এলসেভিয়ার ২০১৬ সালের মে মাসে সোশ্যাল সায়েন্স ইলেকট্রনিক পাবলিশিং ইনকর্পোরেটেড থেকে এসএসআরএন কিনেছিলেন  এটি একটি ইলেকট্রনিক সংবাদপত্র নয়, বরং একটি ইলেকট্রনিক লাইব্রেরি এবং সার্চ ইঞ্জিন।